armvectores/hy_wikipedia_2023 huggingface dataset:
Արքայազն Լուի

Քեմբրիջի  արքայազն Լուի (անգլ.՝ Prince Louis of Cambridge, Լուի Արթուր Չարլզ, ապրիլի 23, 2018(2018-04-23), Սբ. Մերի հիվանդանոց, Լոնդոն), Բրիտանական թագավորական ընտանիքի անդամ։ Նա Քեմբրիջի դուքս Արքայազն Ուիլյամի և Քեմբրիջի դքսուհի Քեյթ Միդլթոնի երրորդ որդին է։ Լուին բրիտանական գահի հինգերորդ ժառանգորդն է։


== Ծնունդ ==

Քենսինգթոնյան պալատը դքսուհու հղիության մասին առաջին լուրը տարածել է 2017 թվականի սեպտեմբերի 4-ին։ Ընդորում, հաղորդագրության մեջ նշվել է նաև երեխայի լույս աշխարհ գալու ժամանակահատվածը՝ 2018 թվականի ապրիլ։ Արքայական ընտանիքի ապագա անդամի սեռը անհայտ էր մինչև նրա ծնունդը։ 2018 թվականի ապրիլի 23-ի առավոտյան Քեյթին տեղափոխում են Սուրբ Մարիամ հոսպիտալ, որտեղ նա, բրիտանական ժամանակով ժամը 11։01-ին, լույս աշխարհ է բերում իր երրորդ զավակին՝ 3․8 կգ քաշով։ Իր ծննդյան օրվանից սկսած Լուին դարձավ Բրիտանական արքայատոհմի հինգերորդ ժառանգը՝ իր հորից, պապից, քրոջից և եղբորից հետո։ 2018 թվականի ապրիլի 27-ին Քենսինգթոնյան պալատի Թվիթթերյան էջում հայտարարվեց, որ արքայազնը ստացել է Լուի Արթուր Չարլզ անվանումը։ Առաջին՝ Լուի անվանումը, երեխան ստացել է Արքայազն Ֆիլիպի հորեղբոր, հրամանատար Լուի Մաունթբետանի պատվին։ Լուի անունը նաև հանդիսանում է իր հոր չորրորդ անվանումը։ Լուի անվանումը կա նաև արքայազն Ջորջի ամբողջական անվան մեջ՝ Ջորջ Ալեքսանդր Լուի։


== Տիտղոս ==
Արքայազն Լուիին կոչում են «Ձերդ գերազանցություն Քեմբրիջի արքայազն Լուի»։


== Ծագում ==


== Ծանոթագրություններ ==


== Արտաքին հղումներ ==
Քեմբրիջի արքայազն Լուի Արքայական ընտանիքի կայքէջ
Նագազակ

Նագազակ (ռուս.՝ Нагазак), գետ Ռուսաստանում, հոսում է Կեմերովսկի շրջանում։ Գետի երկարությունը 21 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ազնիվ Ութակի ճանապարհ

Ազնիվ Ութակի ճանապարհ, Բուդդայի կողմից նշված տանջանքները դադարեցնող և սանսարայից ազատող ճանապարհ։ Գտնվում է, համաձայն միջին ճանապարհի, աշխարհիկ հաճույքների կողմնակցության և ինքնախոշտանգման միջև։
Բուդդայականության Ազնիվ Չորրորդ Ճշմարտությունը նշում է տանջանքներից ազատման ճանապարհը (մարգա), որով անցել է Բուդդան և որով կարող են անցնել այլք՝ և ճգնավորները, և աշխարհիկ մարդիկ։ Բուդդայի կողմից նշված ճանապարհի կազմված է ութ կանոնները և այդ պատճառով կոչվում է «Ազնիվ Ութակի ճանապարհ»։ Այդ կանոնները հարկավոր է յուրացնել աստիճանաբար, ինչպես ասում էր Բուդդան՝ «Սկզբից պետք է հաստատվել բարի վիճակերում, այսինքն՝ բարոյական կարգապահության մաքրմամբ և ճիշտ հայացքներով։ Հետո, երբ բարոյական կարգապահությունը մաքրված է, իսկ հայացքները ուղղված են, հարկավոր է վարժվել ուշադրության չորս հիմքերով»։


== Ճանապարհի աստիճանները ==
Ազնիվ Ութակի ճանապարհը կազմված է երեք խմբերի բաժանվող հետևյալ աստիճաններից։

«Ճանապարհը» պետք չէ ընկալել գծային՝ որպես սովորական անցում աստիճանից աստիճան։ Դա, ավելի շատ, գալարագծային զարգացում է։ Բոլոր բաղադրամասերը կարևոր են Ճանապարհի ողջ ընթացքում և պետք է անընդհատ վարժվեն։ Զարգացման հետ միասին Ճանապարհի տարբեր ուղղությունների միջև կախվածություններ են առաջանում։ Այդպես, օրինակ, համաձայն «ճիշտ նկատառման» ժամանակ է հատկացվում «ճիշր պահվածքի» մեջ «ճիշտ կենտրոնացման» (մեդիտացիայի) համար։ Մեդիտացիայի (ճիշտ կենտրոնացման) խորացման հետ զուգահեռ դուք համոզվում եք Բուդդայի ուսմունքի ճիշտ լինելու (ճիշտ նկատառման) մեջ և մեդիտացիա եք կատարում (ճիշտ կենտրոնացում) արդեն նաև առօրյայում (ճիշտ պահվածք)։


== Ծանոթագրություններ ==
Պլոսկի Պոտոկ

Պլոսկի Պոտոկ (ուկրաիներեն՝ Плоский Потік), գյուղ Ուկրաինայի Անդրկարպատյան մարզի Սվալյավայի շրջանում։
2001 թվականի տվյալներով Պլոսկի Պոտոկ գյուղում բնակվում էր 269 մարդ։ Բնակավայրը զբաղեցնում է 3,89 կմ² տարածք։ Բնակչության խտությունը կազմում էր 69,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլաևկա-Տերնովսկայա (գյուղ, Բելոպոլիեի շրջան)

Նիկոլաևկա-Տերնովսկայա (ուկրաիներեն՝ Миколаївка-Тернівська), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Նիկոլաևկա-Տերնովսկայա գյուղում բնակվում էր 96 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սակտի

Սակտի (ռուս.՝ Сакты, բաշկիրերեն՝ Саҡты), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 268 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
«Պրիազովսկի կրայ» թերթի խմբագրության շենք

«Պրիազովսկի կրայ» թերթի խմբագրության շենք (ռուս.՝ Здание редакции газеты «Приазовский край»), շենք Ռուսաստանի Դաշնության Դոնի Ռոստով քաղաքում, որը գտնվում է Բոլշայա Սադովայա փողոցում (շենք 18/31)։ Մինչև 1917 թվականի Հոկտեմբերյան հեղափոխությունն այստեղ գործել է «Պրիազովսկի կրայ» թերթի խմբագրությունը։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։


== Պատմություն ==
Շենքը կառուցվել է 1880-ական թվականների վերջին։ 1890-ական թվականներին այնտեղ աշխատել է «Պրիազովսկի կրայ» թերթի խմբագրությունը։ Խորհրդային իշխանության հաստատումից հետո շենքն ազգայնացվել է։ 2000-ական թվականների վերջում շենքը գտնվել է Դոնի Ռոստովի վարչակազմի հաշվեկշռում և չի շահագործվել։


== Ճարտարապետություն ==

«Պրիազովսկի կրայ» թերթի խմբագրության շենքը գտնվում է Բոլշայա Սադովայա փողոցի և Բրատսկի նրբանցքի անկյունում։ Շինության հատակագիծն ուղղանկյուն է, ունի ներքին հորաձև բակ։ Շենքն ունի հատակագծման միջանցքային համակարգ` սենյակների միակողմանի դասավորությամբ։
Խմբագրության աղյուսե շենքն ունի երկու հարկ և թեք տանիք։ Ճակատի ձևավորման մեջ առկա են կլասիցիզմի տարրեր։ Շենքի միասնական կոմպոզիցիան որոշում են պատուհանատեղերի ձևը և չափսերը, ելուստավորումները և ատտիկոսները։ Առաջին հարկը շարված է կոպտատաշ քարից։ Բոլշայա Սադովայա փողոցի կողմի շքամուտքն ընդգծված է որմնասյուներով։ Երկրորդ հարկի պատուհանները ձևավորված են եռանկյունաձև ճակտոններ ունեցող պորտալներով։ Պատշգամբներն ունեն կորացված մետաղական ճաղեր։ Ճակատին ձևավորման ժամանակ օգտագործվել են կամարաղեղներ, դեկորատիվ կողպեքներ և զարդաքիվեր։


== Հուշատախտակներ ==
Շենքի ճակատին փակցված է երկու հուշատախտակ։ 1968 թվականին տեղադրված հուշատախտակին գրված է.

1978 թվականին շենքի ճակատին փակցվել է երկրորդ հուշատախտակը հետևյալ տեքստով.


== Ծանոթագրություններ ==


== Գրականություն ==
Захарьянц Т. Н., Иноземцев Г. А., Семерик П. В. Ростов-на-Дону. — Ростов-н/Д., 1949. — С. 128.


== Հղումներ ==
"Приазовский край": история одной газеты Archived 2016-03-04 at the Wayback Machine.
Բատամ

Բատամ (ինդոն.՝ Batam), կղզի և քաղաք Ինդոնեզիայի հյուսիսում գտնվող Կեպուլուան Ռիա գավառում։ Մարզի խոշորագույն քաղաքը։ Կղզին ազատ առևտրի կենտրոն է և գտնվում է Սինգապուրից 20 կմ հարավ։ Կղզու տարածքը 715 կմ² է, բնակչությունը՝ 1 153 860 մարդ (2012 թվականի ապրիլին), բնակչության թվաքանակը արագ աճում է։
Կղզու հիմնական բնակչությունը կազմում են մալայացիները, սակայն կա զգալի չինկանան փոքրամասնություն։


== Աշխարհագրություն ==
Բատամը Բինտան կզուց առանձնաված է արևելյան Ռիաու նեղուցով։
Կղզին ժամանակին բաժանվել է առանձին քաղաքների, սակայն ուրբանիզացիան հանգեցրել է նրան, որ այդ քաղաքները միաձուլվել են, և կղզին, ըստ էության, իրենից ներկայացնում է շարունակական կառուցապատման գոտի։ Ամենամեծ քաղաքներից է Նագոյան։


== Էկոնոմիկա ==

Դեռևս 1960-ական թվականներին կղզու բնակչությունը կազմում էր ընդամենը մի քանի տասնյակ հազար մարդ և դրա մեծ մասը ծածկված էր անտառով։ 1970 թվականին քաղաքը ենթարկվում է ինդուստրացիայի։ Մատչելի և էժան աշխատուժի շնորհիվ Բատամայում առաջացան բազմաթիվ արդյունաբերական ձեռնարկություններ, որոնք հիմնականում կառավարվում են սինգապուրյան ընկերությունների կողմից։ Հիմնական ճյուղերն են մեքենաշինությունը և էլեկտրոնային արդյունաբերությունը, զարգացած է նաև զբոսաշրջությունը։ 2006 թվականին Բատամը ազատ տնտեսական գոտու մաս է կազմում, որը ներառում է նաև Բինտան և Քարիմուն կղզիները։


== Տրանսպորտ ==
Բատամը ջրային տրանսպորտով կապված է մերձակա քաղաքների, այդ թվում՝ Սինգապուրի հետ։ Կղզու օդանավակայանն ունի Ինդոնեզիայի ամենաերկար թռիչքուղին։
Կղզին կապված է հարավ ընկած կղզիներին հարող «Բարելանգ» վեց կամուրջներից հինգ համակարգի հետ, որը կառուցել է Գերմանիան։ Բարելանգ կամուրջների համակարգի անվանումը կազմված է խոշոր կղզիների անվանումներից՝ Բատամ, Ռեմպանգ, Գալանգ։


== Ծանոթագրություններ ==
Սպորտն Իսրայելում

Սպորտն Իսրայելում հասարակական մշակույթի կարևոր մասն է կազմում։ Այն ճանաչվում է վարչական մակարդակով՝ սպորտի հարցերով վարչությունը ներառված է Իսրայելի գիտության, մշակույթի և սպորտի նախարարության մեջ։ Իսրայլական մարզիկների նվաճումների թվում են աշխարհի և մայրցամաքային առաջնություններում հաղթանակները և բասկետբոլի, ձյուդոյի, առագաստային սպորտի և շախմատի գավաթի առաջնություններում հաղթանակները։ Առաջատար մարզիկների ելույթները ցուցադրվում են իսրայլական կենտրոնական հեռուստաալիքներով։ Իսրայելը համարվում է հրեական սպորտի միջպետական կենտրոն՝ 1932 թվականից, այսինքն երկու տասնամյակների ընթացքում մինչ Իսրայելի Ազգային Օլիպիական կոմիտեի ՄՕԿ մտնելը, երկրում անց են կացվում «հրեական Օլիմպիական խաղեր»՝ Մակաբիադա։


== Հրեաները և սպորտը ==
Պատմականորեն հրեական մշակույթում բացասական վերաբերմունք էր առաջացել սպորտային միջոցառումների հանդեպ։ Հրեաները չէին մասնակցում Օլիմպիական և այլ հնագույն սպորտային խաղերին, քանի որ դա կապված էր հեթանոսական աստվածներին նվիրաբերելու հետ։ Սպորտային միջոցառումների հանդեպ բացասական վերաբերմունքը մեծացել է այն բանից հետո, երբ հրեական ժողովուրդը հայտնվել է Սելևկյան հելլենիստական դինաստիայի տիրապետության տակ։ Հռոմեական տիրապետության ժամանակաշրջանում արքա Հերովդեսը Հրեաստանում հիմնել է մի շարք սպորտային մրցարաններ գլադիատորական մարտերի և սպորտային մրցումների համար, սակայն դա չփոխեց հրեաների վերաբերմունքը։ Սպորտի հանդեպ վերաբերմունքը, որպես հելլենիստական անհեթեթություն, մինչ օրս պահպանվում է ծայրահեղ ուղղափառ հրեաների մի մասի շրջանում։
Սպորտի հանդեպ հրեաների վերաբերմունքը սկսեց փոխվել միջին դարերում։ Մայմոնիդը, մասնավորապես, բարձրաձայնել է նմանատիպ անտիկ տեսակետը այն մասին, որ միայն առողջ մարմինը կարող է լինել առողջ հոգու կացարան։ 20-րդ դարի առաջին կեսին այդ ուսմունքի հետևորդների թվում էր նաև Իսրայելի առաջին գլխավոր աշկենազական ռաբբին՝ Աբրահամ Իցխակ Կուկը։
18-րդ դարում ժամանակակից սպորտի զարգացման շեմին ի հայտ են եկել հայտնի հրեա մարզիկներ։ Նրանցից ամենահայտնին, ըստ դոկտոր Ուրիել Սիմրիի, Դանիել Մենդոսն էր, ով Պորտուգալիայի քաղաքացի էր և 1792-1795 թվականները Անգլիայի լավագույն բռնցքամարտիկն էր, ում երկրպագուն էր համարվում Ուելսի արքայազնը։ Կանադական հրեա Լուիս Ռուբինշթեյնը ոսկե մեդալ է նվաճել 1890 թվականին գեղասահքի ոչ պաշտոնական աշխարհի առաջնության ժամանակ։
1898 թվականին դոկտոր Մաքս Նորդաուն Փարիզում ելույթ է ունեցել «մկանների հուդդայականություն» անհրաժեշտության մասին ելույթով (անգլ.՝ muscle Judaism)։ Նույն թվականին Բեռլինում ստեղծվել է հրեական «Բար Կոխվա» մարմնամարզական ակումբը։ 1911 թվականից Պաղեստինում և Եվրոպայում զարգացել է Մակկաբիանական շարժումը և ստեղծվում են հրեական սպորտային միություններ և ակումբներ։


== Ծանոթագրություններ ==
Հակոբ Ջիվանյան

Հակոբ Արամի Ջիվանյան (փետրվարի 28, 1936(1936-02-28), Լենինական, Հայկական ԽՍՀ, ԱԽՖՍՀ, ԽՍՀՄ - նոյեմբերի 26, 2016(2016-11-26)), հայ ճարտարապետ, նկարիչ, քանդակագործ։ ՀՀ վաստակավոր ճարտարապետ (2011)։
Կենդանաբան-հյուսվածաբան Կարինե Ջիվանյանի եղբայրն է։


== Կենսագրություն ==
1961 թվականին ավարտել է Երևանի պոլիտեխնիկական ինստիտուտը։ 1983-1989 թվականներին՝ Գյումրիի գլխավոր նկարիչ, 1989-1992 թվականներին՝ գլխավոր ճարտարապետ։ Հակոբ Ջիվանյանի նախագծերով 1962-1973 թվականներին Գյումրիում կառուցվել են բնակելի տներ, աղբյուր-հուշարձաններ (1961-1973), Անիի 1000-ամյակի կոթողը, «Գյումրիի քարե մատյանը» (երկուսն էլ՝ 1984), Տարտուում՝ Խաչատուր Աբովյանի (1978), Շիրակի մարզի Ազատան (1980, ՀՀ Պետական մրցանակ՝ 1981) և այլ գյուղերում (1970-1981) Հայրենական պատերազմում (1941-1945) զոհված մարտիկների հուշարձաններ, կերտել է նկարիչ Մինաս Ավետիսյանի մահարձանը (1977, Երևանի քաղաքային գերեզմանատան պանթեոն) և այլն։
Հեղինակ է նաև երփնագրերի («Գյուղական անդորր», «Երեկո», «Բակ Լենինականում», «Աշնանային ակնթարթ» և այլն), խաչքարերի։
Էստոնիայի Տարտու քաղաքի Ազատության այգում գտնվող Հայաստանի և Էստոնիայի ժողովուրդների բարեկամության հուշարձանի հեղինակն է (1978)։


== Պարգևներ և կոչումներ ==
ՀԼԿԵՄ մրցանակ (1971)։
Հայաստանի Հանրապետության վաստակավոր ճարտարապետ (2011)։


== Պատկերասրահ ==

		


== Ծանոթագրություններ ==


== Արտաքին հղումներ ==
Հայաստանի և Էստոնիայի ժողովուրդների բարեկամության հուշարձան Տարտու քաղաքի կայք
Չմենի հայկական

Չմենի հայկական (լատ.՝  Cotoneaster  armena  Pojark.), վարդազգի ընտանիքի, չմենի ցեղի բույս։


== Նկարագրություն ==
Տերևաթափ թուփ է՝ 2—3 մ բարձրությամբ։ ճյուղերը ծածկված են խիտ, սպիտակ աղվամազով, որոնք հետագայում մերկանում են, ստանալով կարմրագորշավուն գունավորում։ Տերևները վերևի կողմից վառ կանաչավուն են, իսկ ներքևից մազմզուկապատ բաց գույնի, էլիպսաձև, բթածայր կամ փոսիկավոր գագաթով, 1,3—3,2 սմ երկարությամբ և 0,8 — 2 սմ լայնությամբ։ Վահանիկները կազմված են 5 —10 սպիտակավարդագույն ծաղիկներից։ Պտուղները մանր են, կարմրավուն (նկ. 84)։


== Տարածվածություն ==
Տիպիկ հայկական բույս է (էնդեմիկ), Հայաստանից դուրս, այլ վայրերում չի հանդիպում։ Աճում է Արարատյան դաշտի նախալեռնային գոտում (Վեղարդ, Ալիմարդան) և Վայքում, նոսրանտառներում, քարքարոտ, ժայռոտ վայրերում, ծովի մակերևույթից մինչև 1600 մ բարձրությունների վրա։ Չորադիմացկուն է, հողի Նկատմամբ պահանջկոտ չէ, հեռանկարային է հատկապես չոր, քարքարոտ հողամասերի անտառապատման ու կանաչապատման համար։ Լուսասեր է։ Բազմանում է սերմերով, վաղ աշնանը ցանելու դեպքում սերմերը հեշտությամբ և միահամուռ ծլում են։ Բնափայտը ամուր է, առաձգական։


== Կիրառություն ==
Միամյա ճյուղերից պատրաստում են կողովներ, հաստ ճյուղերից՝ մտրակի պոչեր, ձեռնափայտեր և այլն։ Երիտասարդ ճյուղերից ցախավելներ են պատրաստում, որի պատճառով հաճախ այս բույսը «կալէվլի» է կոչվում։ խորհուրդ է տրվում փորձարկել կանաչապատման բնագավառում։
Էկոլոգիական խումբը՝ VIII: Մշակության հավանական շրջանները՝ 3ա, 8,12,18, 22 — 25, 27-28, 32:


== Ծանոթագրություններ ==
Մակակու Կասերիբուի գավառ

Մակակու Կասերիբուի գավառ (պորտ.՝ Microrregião de Macacu-Caceribu), գավառ Բրազիլիայի Ռիո դե Ժանեյրո նահանգում։ Մտնում է Ռիո դե Ժանեյրոյի ագլոմերացիա (մեզոշրջան)ի մեջ։ Բնակչությունը կազմում է 107 742 մարդ՝ 2006 թվականի տվյալներով։ Զբաղեցնում է 1417,982 կմ² տարածք։ Բնակչության խտությունը՝ 76 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 787 320 404,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7627,62 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)


== Գավառի կազմ ==
Գավառի կազմի մեջ են մտնում հետևյալ համայնքները.

Կաշուեյրաս դի Մակակու
Ռիու Բոնիտու
Տավուշի մարզի ամրոցների և բերդերի ցանկ

Ստորև ներկայացվում է Տավուշի մարզի բերդերի և ամրոցների ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
Նոյեմբերյանի շրջանի հոգևոր կենտրոնների ցանկ
Սիսիան համայնքի ամրոցների ցանկ


== Ծանոթագրություններ ==
Ժակուտինգա (այլ կիրառումներ)

Ժակուտինգա, կարող է վերաբերել՝

Ժակուտինգա - համայնք Բրազիլիայում՝ Մինաս Ժերայս նահանգի կազմում
Ժակուտինգա - համայնք Բրազիլիայում՝ Ռիու Գրանդու դու Սուլ նահանգի կազմում
Օզերյանի (գյուղ, Բոբրովիցայի շրջան)

Անվան այլ կիրառումների համար տե՛ս՝ ՕզերյանիՕզերյանի (ուկրաիներեն՝ Озеряни), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Օզերյանի գյուղում բնակվում էր 629 մարդ։ Բնակչության խտությունը կազմում էր 199,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քիդ Քադի

Սկոտ Ռամոն Սեգուրո Մեսկադի (անգլ.՝ Scott Ramon Seguro Mescudi, ծնվ.՝ հունվարի 30, 1984), առավել հայտնի Քիդ Քադի (Kid Cudi) բեմական անվամբ, ամերիկացի ռեփեր, դերասան։


== Մանկություն ==
Ծնվել է Օհայո նահանգի վարչական կենտրոն Կլիվլենդ քաղաքում։ Հայրը՝ մասնագիտությամբ նկարիչ էր և փոխարինող ուսուցիչ, ով նաև մասնակցել է Երկրորդ համաշխարհային պատերազմին՝ որպես ռազմական օդաչու։ Մայրն աշխատում էր որպես երգեցողության ուսուցչուհի դպրոցում։ Հայրը մահացել է քաղցկեղից, երբ Սկոտը 11 տարեկան էր։


== Կարիերա ==
Շեյքեր հայթս ավագ դպրոցի գիտելիքները Մեսկադին հմտացրել է 2 տարվա ընթացքում։ Սկսել է ռեփ գրել միջին դպրոցի վերին տարում, ոգեշնչվելով ռեփ խմբերից, ինչպիսիք են՝ «Pharcyde»-ը և «A Tribe Called Quest»-ը։ 20 տարեկանում տեղափոխվել է Բրուքլին, որտեղ շարունակել է երաժշտական կարիերան։ «A Kid Named Cudi» միքսթեյփի թողարկումից հետո գրավել է Քանյե Ուեսթի ուշադրությունը։

Հեռուստատեսային դեբյուտը կատարել է 2008 թվականին՝ «MTV Video Music Awards» մրցանակաբաշխության ժամանակ։ 2009 թվականի փետրվարի 17-ին,«Day ’n’ Nite» երգով հայտնվեց «MTV»-ի «Snoop Dogg’а Dogg After Dark» թոք շոուի եթերում։ 2 օր անց, փետրվարի 19-ին Քադին և Քանյե Ուեսթն ունեցան իրենց առաջին դուետը։
Քադիի առաջին ալբոմը՝ «Man on the Moon: The End of Day» անվամբ, թողարկվել է 2009 թվականի սեպտեմբերի 15-ին, առաջին շաբաթում գրանցելով 104 419 օրինակի վաճառք։ Ալբոմի առաջին սինգլը՝ «Day ’n’ Nite»-ը մեծ հաջողություններ է վայելել։
2009 թվականին «Sky Might Fall» կատարումը տեղ է գտնում «Տրանսֆորմերներ։ Ընկածների վրեժը» ֆիլմում։


== Սկավառակագրություն ==


=== Ստուդիական ալբոմներ ===
«Man on the Moon։ The End of Day» (2009)
«Man on the Moon II։ The Legend of Mr. Rager» (2010)
«Indicud» (2013)
«Satellite Flight։ The Journey To Mother Moon» (2014)
«Speedin' Bullet 2 Heaven» (2015)
«Passion, Pain & Demon Slayin'» (2016)


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Էջը IMDb կայքում(անգլ.)
(1434) Մարգո

(1434) Մարգո (անգլ.՝ Margot), աստերոիդ աստերոիդների հիմնական գոտում։ Հայտնաբերվել է 1936 թվականի մարտի 19-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 3,023156 ա. մ., առավելագույնը մոտենում է 2,8369 ա. մ. հեռավորության վրա և հեռանում 3,2094 ա. մ.։ Արեգակի շուրջ մեկ ամբողջական պտույտ է կատարում 1919,95 երկրային օրվա ընթացքում, իր ուղեծրով շարժվելով միջինում 0,187505 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,8° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1434) Մարգո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լավրովոե (գյուղ, Նեդրիգայլովի շրջան)

Լավրովոե (ուկրաիներեն՝ Лаврове), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Լավրովոե գյուղում բնակվում էր 85 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժուրավնիկի (գյուղ, Գորոխովի շրջան)

Ժուրավնիկի (ուկրաիներեն՝ Журавники), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1570 թվականին։
2001 թվականի տվյալներով Ժուրավնիկի գյուղում բնակվում էր 842 մարդ։ Բնակավայրը զբաղեցնում է 16,3 կմ² տարածք։ Բնակչության խտությունը կազմում էր 51,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստղիկի տաճար (Ծիծեռնակաբերդ)

Աստղիկի տաճար, սիրո աստվածուհի Աստղիկին նվիրված հին հայկական հեթանոսական տաճար, որը գտնվում էր այժմյան Ծիծեռնակաբերդ բլրի տարածքում։


== Ծանոթագրություններ ==
Կոմսոմոլսկի (գյուղ, Վելսկի շրջան)

Անվան այլ կիրառումների համար տե՛ս՝ Կոմսոմոլսկի (այլ կիրառումներ)Կոմսոմոլսկի (ռուս.՝ Комсомольский), գյուղ Ռուսաստանի Արխանգելսկի մարզի Վելսկի շրջանի կազմում։
Բնակչությունը 2010 թվականին գրանցված տվյալներով կազմում էր 660 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծոբոփոր (այլ կիրառումներ)

Ծոբոփոր անվանումը կարող է վերաբերել

Ծոբոփոր, Մեծ Հայքի Գուգարք նահանգի գավառներից
Ծոբոփոր, հայկական պատմական հուշարձան Վրաստանի Քվեմո Քարթլիի մարզի Մառնեուլի շրջանում
Էրաստով

Էրաստով (ռուս.՝ Эрастов), խուտոր Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հերոն Ալեքսանդրիացի

Հերոն Ալեքսանդրիացի (Ήρων ο Αλεξανδρεύς, մոտ 10, Ալեքսանդրիա, Եգիպտոս (Հռոմեական պրովինցիա), Հռոմեական կայսրություն - մոտ 75, Ալեքսանդրիա, Եգիպտոս (Հռոմեական պրովինցիա), Հռոմեական կայսրություն), հույն ճարտարագետ, մաթեմատիկոս և գիտնական։ Հերոնը համարվում է մարդկության պատմության մեջ հայտնի մեծագույն ճարտարագետներից մեկը։ Հնարել է ինքնաշարժ դռներ, շարժումն ավտոմատ եղանակով տարածության վրա հաղորդելու համակարգեր, որոնք օգտագործվում էին տիկնիկային թատրոններում, շոգետուրբին, ինքնաշարժ բեմազարդանկարներ, ճանապարհների երկարության չափման սարք և այլն։ Առաջինը սկսեց ստեղծել ծրագրավորվող սարքեր։
Զբաղվել է երկրաչափությամբ, մեխանիկայով, հիդրոստատիկայով, օպտիկայով։ Հնարել է մի սարք, որը հայտնի է «Հերոնի գոլորշագունդ» անունով։


== Հերոնի գոլորշագունդ ==

Բաղկացած էր կրակի վրա տաքացվող, ջրով լի ու կափարիչով ծածկված կաթսայից, որի մեջ մտցված էր խողովակ։ Գոլորշու շիթը կաթսայից հասնում էր դատարկ գնդին, իսկ հետո ելնում երկու խղովակներով, որոնք ունեին տարբեր կողմերի վրա կորացած ծայրեր։ Խողովակները գտնվում էին հակադիր կիսագնդերի վրա։ Գոլորշին կոր խողովակներից դուրս գալով կիսագնդերը հրում էր հակադիր ուղղությամբ ու շարժման մեջ դնում գունդը, որն սկսում էր արագ պտտվել։ Այսպիսով, այստեղ Հերոնը կիրառեց մի սկզբունք, որի վրա է հիմնված շոգետուրբինների կառուցվածքը։


== Երկերը ==
Գրել է բազմաթիվ աշխատություններ, որոնցից մեզ են հասել հտևյալները. 

Պնևմատիկա (Πνευματικά)
Ավտոմատա (Αυτόματα)
Մեխանիկա (Μηχανική)
Մետրիկա (Μετρική), կիրառական մաթեմատիկայի ձեռնարկ
Դիոպտրա (Περὶ διόπτρας)
Բելոպոիտիկա (Βελοποιητικά), նկարագրել է ռազմական նետող սարքերը
Կատօպտրիկա (κατοπτρικά)


== Ծանոթագրություններ ==


== Աղբյուրներ ==
Հին Հունաստանի պատմություն, Երևան, 1982։
Կարակոլ Տելեվիսիոն

«Caracol Televisión», կոլումբիական հեռուստաալիք է։ Սկսել է հեռարձակումը 1998 թվականի հուլիսի 10-ին։


== Ծրագրեր ==


=== Նորություններ ===
«Noticias Caracol»
« Día a día»


=== Մատյան ===
«La finca de hoy»


=== Խաղային շոու ===
«Tu cara me suena (Colombia)»


=== Մուլտֆիլմեր ===
|ԱՄՆ]] «Պակմանը ուրվականների աշխարհում» (անգլ. Pac-Man and the Ghostly Adventures)
|ԱՄՆ]] «Սիմպսոններ» (անգլ. The Simpsons)


=== ժուռնալիստիկա ===
«Séptimo día»


=== բազմազանություն ===
«Entre ojos»


=== Հեռուստասերիալներ ===
«Ձեր ստերեո ձայնը» - 2006 թ
El cartel de los sapos -«Կարտել» 2008 թ
«Կախարդուհին» - 2011 թ
«Էսկոբար, չարիքի տիրակալը» (իսպ. Escobar, el patrón del mal) - 2012 թ
«Ազատության ձայնը» (իսպ. La ronca de oro) - 2014 թ.
«Էսմերալդները» - 2015
Թուրքիա «Էզել թուրք. Ezel)
ԱՄՆ]] «Դրախտի տիրակալը» (իսպ. El señor de los cielos)


=== Տելենովելներ ===
«Գաղտնի Կիրք» (իսպ. Pasión de gavilanes) - 2003-2004 թ.
«Զոռո,թուր և վարդ( Zorro, la espada y la rosa)
«Նոր հարուստ,նոր աղքատ» (իսպ. Nuevo rico, nuevo pobre) - 2007-2008 թ.
«Դժբախտ Գեղեցկուհին( Bella calamidades) - 2009-2010 թթ.
«անգլերենի ուսուցիչը» - 2011 թ.
«Քարտուղարը» - 2011-2012 թթ.
«Որտեղ է գրողը տանի Ումանյան»2012-2013 թթ.
«Սկեսուրը» - 2014 թ.
«Սև այրի կինը» (Իսպ.La viuda negra) - 2014-2015 թթ.


== Ալիքը ըստ 2012-2015 թթ. ==

		


== Նշումներ ==


== Էջեր ==
Պաշտոնական էջը ալիքի(իսպ.)http://www.caracoltv.com/
Պեկինյան բիկինի

«Պեկինյան բիկինի» (անգլ.՝ Beijing bikini),  Չինաստանում հասարակական վայրերում տաք եղանակին տղամարդկանց կողմից շապիկները մինչև կուրծքը բարձրացնելու և մարմինը հովացնելու նպատակով որովայնը մերկացնելու ծաղրապատկեր։ Ավելի հաճախ սա բնորոշ է միջին և բարձր տարիքի աշխատող տղամարդկանց։ Այս երևույթը հանդիպում է ոչ միայն Պեկինում, այլ Չինաստանում առհասարակ։
«Պեկինյան բիկինի»  անվանումը ի հայտ է եկել անգլախոս տարագիրների մոտ՝ 2010-ական թվականներին, չնայած այս պրակտիկան Չինաստանում ավելի վաղ էր տարածվել, բայց ընդհանուր անուն չուներ։


== Քննադատություն ==
Այս ավանդույթի անվանումը երգիծական և դատապարտող բնույթ է կրում, քանի որ բիկինին կանացի հագուստի տարր է, իսկ պեկինյան բիկինին վերաբերում է տղամարդկանց։ Ի դեպ, այս անվան երգիծական բնույթն առավել ակնառու է դառնում, երբ վերաբերում է մեծ որովայն ունեցող տղամարդկանց։ Չինաստանի որոշ նահանգներում և քաղաքներում այս պրակտիկան քննադատվում է զանգվածային լրատվամիջոցների և  իշխանության մարմինների կողմից։ Նրանց կարծիքով սա  «անքաղաքավարի վարքագիծ» է, որը վնաս է հասցնում քաղաքի, նահանգի համբավին։ Օրինակ Ցզինան, Տյանցզին քաղաքներում «պեկինյան բիկինիի» համար սահմանվել են տուգանքներ, Շանդուն նահանգում թողարկվել է «պեկինյան բիկինի» ծիծաղելի սոցիալական գովազդային տեսաերիզ։
Մյուս կողմից չինական շատ լրատվամիջոցներ և սոցիալական ցանցերի օգտատերեր համաձայն չեն պեկինյան բիկինիի քննադատությանը, համարում են, որ դա, նախևառաջ, չինական մշակույթի մի մասն է, որն  Արևմուտքը պետք է հարգի և ընդունի և երկրորդ՝ դա այնքան էլ կարևոր խնդիր չէ, որ պետությունն իր միջոցները վատնի դրա դեմ պայքարելու համար։


== Ծանոթագրություններ ==
Անուֆրիևկա (այլ կիրառումներ)

Անուֆրիևկա, կարող է վերաբերել՝

Անուֆրիևկա - գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում
Անուֆրիևկա - գյուղ Ռուսաստանի Կոմիի հանրապետության Կորտկերոսկի շրջանի կազմում
Ղազախ-վրացական հարաբերություններ

Ղազախ-վրացական հարաբերություններ, դիվանագիտական հարաբերություններ Վրաստանի և Ղազախստանի միջև։


== Պատմություն ==
1992 թվականի հուլիսի 23-ին դիվանագիտական հարաբերություններ հաստատվեցին երկրների միջև։ Հարաբերությունների հիմքային փաստաթուղթը համարվում է «Ղազախստանի և Վրաստանի միջև հարաբերությունների հիմքերի մասին համաձայնագիրը», որը ստորագրվել է 1993 թվականի հուլիսի 1-ին։


== Տնտեսական համագործակցություն ==
Համաձայն Ղազախստանի Վիճակագրության գործակալության՝ երկրների միջև ապրանքաշրջանառությունը, 2012 թվականի տվյալներով, կազմել է ավելի քան 150 միլիոն դոլար։ Այդ համագործակցությունը կայանում է հիմնականում արդյունաբերության և զբոսաշրջության ոլորտներում։


== Խնդիրներ ==
2014 թվականի մայիսի 12-ին Ղազախստանի Հանրապետության Արտաքին գործերի նախարարությունում անցկացվեց հանդիպում Վրաստանի դեսպան Զուրաբ Պատարաձեի հետ՝ վերջին շրջանում Վրաստանի տարածք Ղազախստանի քաղաքացիների մուտք գործելու մերժման վերաբերյալ և պաշտոնական նոտա հղվեց Ղազախստանում Վրաստանի դեսպանին։


== Դեսպանատներ ==
1992 թվականին Վրաստանը իր դեսպանատունն է բացել Ալմաթիում, որը 2003 թվականին տեղափոխեցին Ասթանա։
1996 թվականի սեպտեմբերին Ադրբեջանում Ղազախստանի դեսպանատունը սկսեց համատեղությամբ գործել նաև Վրաստանում։
2003 թվականին Թբիլիսիում բացվեց Ղազախստանի Դիվանագիտական առաքելությունը, որը 2008 թվականի հունվարին վերափոխվեց դեսպանատան։


== Տես նաև ==
Վրաստանի արտաքին քաղաքականություն
Ղազախստանի արտաքին քաղաքականություն


== Ծանոթագրություններ ==
Կրյուչևկա

Կրյուչևկա (ռուս.՝ Крючевка, բաշկիրերեն՝ Крючевка), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորոդնիցա (գյուղ, Նեմիրովի շրջան)

Անվան այլ կիրառումների համար տե՛ս՝ ԳորոդնիցաԳորոդնիցա (ուկրաիներեն՝ Городниця), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Գորոդնիցա գյուղում բնակվում էր 89 մարդ։ Բնակավայրը զբաղեցնում է 0,582 կմ² տարածք։ Բնակչության խտությունը կազմում էր 152,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օսովցի (գյուղ, Բրուսիլովի շրջան)

Անվան այլ կիրառումների համար տե՛ս՝ ՕսովցիՕսովցի (ուկրաիներեն՝ Осівці), գյուղ Ուկրաինայի Ժիտոմիրի մարզի Բրուսիլովի շրջանում։
2001 թվականի տվյալներով Օսովցի գյուղում բնակվում էր 684 մարդ։ Բնակավայրը զբաղեցնում է 2515 կմ² տարածք։ Բնակչության խտությունը կազմում էր 27,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստելո

Ստելո (էսպերանտո՝ Stelo, բառացի՝ «աստղ», հոգնակի՝ Steloj), միջազգային դրամական միավոր, որն օգտագործել է էսպերանտո շարժումը 1945-1993 թվականներին։ 


== Պատմություն ==

Ստելոյի նախատիպը սպեսմիլոն էր՝ էսպերանտիստների արժույթը, որը գոյություն ուներ Առաջին համաշխարհային պատերազմից առաջ (ստելոյի որոշ մետաղադրամների պատկերներ փոխառված էին սպեսո մետաղադրամներից)։ Էսպերանտիստների Ունիվերսալ լիգան (էսպերանտո՝ Universala Ligo), որը ձևավորվել է ընդհատակում 1942 թվականին, հատում էր ստելոյով արտահայտված անվանական արժեքով մետաղադրամներ և կտրոններ, որոնք վաճառում էր որպես հուշանվերներ։
Բացի այդ, թողարկվել են հուշանվերային փոստային նամականիշեր, որոնց անվանական արժեքը նշված էր ստելոյով։
1977 թվականին ստելոյին տրվել է ֆիքսված արժեք՝ անկախ արժեզրկումից. 1 հոլանդական գուլդենը հավասար էր 2 ստելոյի։
1993 թվականին Ունիվերսալ լիգան լուծարվել է, և ստելոն նույնպես դադարել է գոյություն ունենալուց։
2010-ական թվականներին երիտասարդական էսպերանտո համաժողովների ժամանակ տարածվում էին 1, 3 և 10 ստելո անվանական արժեքներով պլաստիկ ժետոններ։
Էսպերանտո լեզվի քարոզիչ Ռընե դը Սոսյուրի 150-ամյակի կապակցությամբ ավստրիական դրամահատարանը թողարկել է 100 ստելո անվանական արժեքով արծաթե մետաղադրամ, որը մինչ օրս վաճառվում է։
Վերջին տարիներին նոր «Էսպերանտո արժույթներ» ստեղծելու փորձեր են իրականացվել. «մոնո» թղթադրամները, ինչպես նաև մոներո կրիպտոարժույթը։


== Գրականություն ==
«De stabiele munteenheid van de esperantisten: de stelo» Archived 2015-09-23 at the Wayback Machine., from 2000 Yearbook of Europees Genootschap voor Munt- en Penningkunde
L. M. J. Boegheim, «Esperanto-Betaalpenningen» in De Muntkoerier, 3-1994, pp. 27-33
«Esperanto and the Dream of a World Currency»


== Ծանոթագրություններ ==


== Արտաքին հղումներ ==
Alternative Currencies: Universala Ligo kun bildoj de la kuponoj kaj moneroj sur la paĝaro de The Unrecognised States Numismatic Society (Societo de Numismatiko de Neagnoskitaj Ŝtatoj)
La Stelo : Morto de ekonomia iniaciato - eseo pri la stelo de Lawrence Mee eldonita en "La Merkato", gazeto de Internacia Komerca kaj Ekonomia Federacio
"Esperanto and the Dream of a World Currency" angle
Stelo: la mono de la Esperanto-komunumo - broŝuro de Walter kaj Renate Klag; kun kontribuaĵoj de Sabine Deopito, Bert Boon kaj Rogier Huurman
Lerneja Projekto inspirita de la monunuo
Կամպո դե Ֆիորի

Կամպո դե Ֆիորի (Campo de' Fiori, բառացի՝ «ծաղիկների դաշտ»), ուղղանկյունաձև տարածք Հռոմի կենտրոնում՝ Նավոնայի ապարանքի և Ֆերենեզե հրապարակի կիսաճանապարհին։
Միջնադարում այդ տարածքը Օրսինի ընտանիքի տիրապետության տակ էր և մինչ XV դարը մնացել է կիսակառույց վիճակում։ Չնայած որ Բարմենտեն այդ թաղամասում հիմնեց մեծագույն պալացցո դելա Կանելլերիա, հրապարակի և մեր օրերում վերջնականապես կառուցված չէ. այնտեղ տեղակայված են իջևանատներ ու առևտրականների տներ (հրապարակում մինչ օրս էլ կատարվում է բանջարեղենի և ձկան առևտուր)։
Այն մասին, որ Կամպո դեյ Ֆիորիում երկար ժամանակ անցկացվել են հրապարակային մահապատիժներ, հիշեցնում է Ջորդանո Բրունոյի արձանը, որը տեղադրվել է 1889 թվականին այնտեղ, որտեղ խարույկ է բարձրացվել փիլիսոփան։


== Նշումներ ==
Ալյոշկինո (այլ կիրառումներ)

Ալյոշկինո, կարող է վերաբերել՝

Ալյոշկինո - գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Ալյոշկինո - գյուղ Ռուսաստանի Ուլյանովսկի մարզի Սինգիլեևսկի շրջանի կազմում։
Կումպունոֆոբիա

Կումպունոֆոբիա (լատ.՝ «koumpouno» (կոճակ) և լատ.՝  «fobos» (վախ)), վախ կոճակներից։ Դասվում է ամենահազվագյուտ վախերի շարքին։ Բժշկության մեջ այս վիճակը դիտվում է որպես ախտաբանական, ինչը պահանջում է պրոֆեսիոնալ հոգեթերապևտի միջամտություն։


== Նկարագրություն ==
Երբեմն մասնագետները վախի այս տեսակը կապում են տրիպոֆոբիայի հետ։


=== Պատճառներ ===
Գոյություն ունեն կումպունոֆոբիա առաջացնող մի շարք գործոններ։ Այդպիսի ֆոբիա ունեցող մարդը ինքնուրույն շատ դժվար կարող է հասկանալ, թե ինչի պատճառով է այն զարգացել։ Դրա պատճառները կարող են լինել.

վաղ մանկական տարիքում տհաճ իրադարձություն, որը տրավմատիկ բնույթ է կրել,
ինքնուրույն կոճակը հագուստին կարել չկարողանալը, ինչի հետևանքով շրջապատի մարդիկ ծիծաղել են նրա վրա,
հանկարծակի կոճակ կուլ տալը, ինչը լուրջ խանգարումներ է առաջ բերել,
արհամարական վերաբերմունք այն մարդու նկատմամբ, որը միշտ կոճակավոր հագուստ է կրում։


=== Ախտանշաններ ===
Պարտադիր չէ, որ կումպունուֆոբիայով տառապող մարդը վախենա բոլոր տեսակի կոճակներից։ Նա կարող է վախենալ, օրինակ, փայտե կոճակներից։ Հոգեթերապևտները առանձնացնում են կումպունոֆոբիայի հետևյալ ախտանշանները.

մեծ միջոցառումներից հրաժարվելը, որտեղ մեծ թվով մարդիկ են հավաքվում,
կոճակ տեսնելիս հանկարծակի անհանգստություն և ինքնատիրապետման կորուստ,
սրտխառնոց և զզվանքի զգացում՝ ուժեղ վախ առաջացնող առարկա տեսնելիս,
կոճակավոր հագուստից հրաժարում,
վախ առաջացնող առարկային հպվելուց հետո լվացվելու ցանկություն։Երբեմն մարդու մոտ վիճակն այնքան ծանրացած է լինում, որ նա վախենում է անգամ «կոճակ» բառից։ Այդ դեպքում նա պետք է շտապ դիմի մասնագետի։


== Ծանոթագրություններ ==
Սադովոե (գյուղ, Կիրովի շրջան)

Անվան այլ կիրառումների համար տե՛ս՝ ՍադովոեՍադովոե (ուկրաիներեն՝ Садове, Ղրիմի թաթարերեն՝ Qapıstalıq), գյուղ Ուկրաինայի Ղրիմի Ինքնավար Հանրապետության Կիրովի շրջանում։ Բնակավայրը նախկինում նաև անվանվել է Կապուստալիկ։
2001 թվականի տվյալներով Սադովոե գյուղում բնակվում էր 415 մարդ։ Բնակավայրը զբաղեցնում է 0,184 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պեկլեի թիվ

Պեկլեի թիվ, նմանության հայտանիշ կոնվեկտիվ ջերմափոխանակության պրոցեսների համար (Ре)։ Կոչվել է ֆրանսիացի ֆիզիկոս Պեկլեի (J․ C․ Peclet) անունով։ Պեկլեի թիվը բնութագրում է հեղուկի հոսքում ջերմության փոխանցման կոնվեկտիվ և մոլեկուլային պրոցեսների միջև եղած կապը։ Ռեյնուդսի թվի (Re) և Պրանդայի թվի (Pr) հետ Պեկլեի թիվը կապված է Pe=Re*Pr առնչությամբ։
Հայոց ցեղասպանության հուշաքար (Տրոյ, Միչիգան)

Անվան այլ կիրառումների համար տե՛ս՝ Հայոց ցեղասպանության հուշաքար (այլ կիրառումներ)Հայոց ցեղասպանության հուշաքար, հուշաքար ԱՄՆ Միչիգան նահանգի Տրոյ քաղաքի Ռիվերֆրոնտ զբոսայգում՝ Վիետնամի պատերազմի զոհերի հուշակոթողի հարևանությամբ։


== Պատմություն ==
Հուշարձանի տեղադրման նախագիծը կյանքի է կոչվել «Վարդանի դուստրեր և որդիներ» կազմակերպության և Հայոց ցեղասպանությանը նվիրված հանձնաժողովի համանախագահ Ռալֆ Ենոքյանի ջանքերով։
Հուշարձանի բացման արարողությանը ներկա են գտնվել Սուրբ Պետրոս հայկական առաքելական եկեղեցու քահանա Ստեփանոս Դուդուկչյանը, Հայոց ցեղասպանությանը նվիրված հանձնաժողովի համանախագահ Ռալֆ Ենոքյանը, նահանգային պաշտոնյաներ և հայկական համայնքի ներկայացուցիչներ։


== Տվյալներ ==
Հուշաքարի վրա փորագրված է.


== Ծանոթագրություններ ==
Վահագն Ազիզյան

Վահագն Ազիզյան (հունիսի 3, 1961(1961-06-03), Թեհրան, Իրան), հայ դերասան, ռեժիսոր։


== Կենսագրություն ==
Վահագն Ազիզյանը ծնվել է Իրանի մայրաքաղաք Թեհրանում, 1961 թվականի հունիսի 3-ին։ 
Նախնական կրթությունն ստացել է տեղի «Ռոստոմ» և «Քուշեշ Մարիամյան» դպրոցներում։
1993 թվականին Ազիզյանն ավարտել է Թեհրանի Հայոց դպրոցների հայրենագիտության դասընթացների 4-ամյա կուրսերը։


== Ստեղծագործական կյանք ==
Վահագն Ազիզյանը թատրոնով հետաքրքրված է եղել դեռևս վաղ տարիքից` մասնակցելով դպրոցական թատրոնի ներկայացումներին։ 1980 թվականին «Շահեն Սարգսյան» թատերախմբում հնարավորություն է ունեցել բեմ բարձրանալու` խաղալով մի շարք դերեր տարբեր ներկայացումներում։ Մասնակցել է նաև մի քանի պիեսների բեմադրական աշխատանքներին։
1987 թվականից կատարել է մի շարք բնութագրական դերեր` հանդես գալով «Արամայիս Ադամյանի» ՀՄԱԿ-ի թատերախմբում։ Վահագն Ազիզյանը դերեր է մարմնավորել նաև «Շերանիկ» թատերախմբում, իսկ Ա. Սուքիասյանի Տիկնիկային թատրոնում խաղացել է «Քաջ Նազարի» դերը։
Դերասանական գործի հետ միաժամանակ զբաղվել է նաև բեմադրական աշխատանքով։ 1955 թվականին Ք. Իսկանդարյանի հետ բեմադրել է շատ մի քանի պարսկերեն պիեսներ («Բումերանգ», «Ճանաչում եք դուք Ծիր Կաթին»)։ 2010 թվականին եղել է Երևանում` «Մեկ ազգ մեկ մշակույթ» փառատոնին ներկայացնելով  Ա. Միլլերի «Իմ բոլոր զավակները» պիեսը, որտեղ հանդես է եկել որպես ռեժիսոր` միևնույն ժամանակ կատարելով նաև Ջիմ Բեյլիզի դերը։


=== Դերեր և բեմադրություններ ===
«Հին աստվածներ»` Ղազար վանական
«Քարանձավի բնակիչները»` Դուքս
«Գիշերային խրախճանք»` Պիեր
«Թղթախաղ» (հեղ.` Հ. Պարոնյան)
«Ուժեղը» (հեղ.` Ստրինդբերգ)
«Արջը» (հեղ.` Ա. Չեխով)
«Առաջարկություն» (հեղ.` Ա. Չեխով)
«Թակարդը»` Դանիել Կորբան
«Պըլը-Պուղ»` Պըլը Պուղ
«Արտասահմանյան փեսացու»` Արմենակ
«Պռոշի երազը»` Պռոշ
«Բումերանգ» (հեղ.` Ա. Քալանթարյան, Ազիզյանը հանդես է եկել որպես ռեժիսոր)
«Ճանաչում եք դու Ծիր Կաթին» (հեղ.` Կ. Վիթլինգեր, Ազիզյանը հանդես է եկել որպես ռեժիսոր)
«Իմ բոլոր զավակներ» (հեղ.` Ա. Միլլեր)` ռեժիսոր, Ջիմ Բեյլիզ


== Ծանոթագրություններ ==
Հենդրիկ-Իդո-Ամբախտ

Հենդրիկ-Իդո-Ամբախտ (հոլ.՝ Hendrik-Ido-Ambacht ( արտասանություն)), համայնք Նիդերլանդների Հարավային Հոլանդիա մարզում։ Տարածքը 10,73 կմ² է, բնակչությունը՝ 27.798 (2011 թ.)։ Մեկ շնչի տարեկան միջին եկամուտը 13.400 եվրո է։
Շոկա (Ադիգենի շրջան)

Շոկա (վրաց.՝ შოყა), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1500 մետր բարձրության վրա։ Շրջկենտրոն Ադիգենից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 98 մարդ։


== Ծանոթագրություններ ==
Տանաիս

Տանաիս (հունարեն Tauatg, Tdvatg), հին քաղաք Տանաիսի (այժմ՝ Դոն) գետաբերանում։ Հիմնադրել են Բոացորի թագավորության հույները՝ մ․թ.ա․ 3-րդ դար։ Եղել է Բոսպորի հույների և մերձազովյան ու մերձդոնյան տափաստաններում բնակվող ցեղերի միջև առևտրի կարևոր կենտրոն։ Մ․թ․ա․ 1-ին դարի վերջում Տանաիսը ավերել է Բոսպորի թագավոր Պոլեմոնոսը, սակայն շուտով վերականգնվել է։ Ծաղկման է հասել 2-րդ—3-րդ դարի 1-ին կեսին։ 240-ական թվականներին լիովին ավերել են գոթերի միության մեջ մտնող ցեղերը։ 4-րդ դարի 2-րդ կեսին վերականգնված Տանաիսը եղել է աննշան բնակավայր և գոյատևել է մինչև 5-րդ դարի սկիզբը։ Տանաիսում պեղումներ են կատարվում 19-րդ դարի կեսից (կանոնավորապես՝ 1955 թվականից)։ 1961 թվականին Տանաիսի տեղում ստեղծվել են հնագիտավայր, արգելավայր և թանգարան։
Ստոյան Դասկալով

Ստոյան Դասկալով (բուլղար․՝ Стоян Даскалов, օգոստոսի 22, 1909(1909-08-22), Պերուշտիցա, Պլովդիվի մարզ, Բուլղարիա - մայիսի 18, 1985(1985-05-18), Սոֆիա, Բուլղարիա), բուլղարացի գրող, սցենարիստ։ Դիմիտրովյան մրցանակի դափնեկիր։


== Կենսագրություն ==
Ստոյան Դասկալովը ծնվել է 1909 թվականին Լիլյաչեում։ 1928 թվականին ավարտել է Լոմի մանկավարժական ուսումնարանը, 1932 թվականին՝ Շումենի մանկավարժական ինստիտուտը, 1942 թվականին Սոֆիայի համալսարանի սլավոնական բանասիրության ֆակուլտետը։ Առաջին ստեղծագործությունը տպագրել է 1930 թվականին „Светлоструй“ ամսագրում։ Երկար տարիներ զբաղվել է մանկավարժական աշխատանքով, խմբագրել մանկական թերթեր ու ամսագրեր։ Երկրորդ համաշխարհային պատերազմի տարիներին եղել է ռազմաճակատում որպես զինվորական թղթակից։


== Գրական գործունեություն ==
Պատմվածքների ժողովածուներ

«Ալյուր», 1935 թ.
«Յափնջու տակ», 1941 թ.
«Բակ», 1943 թ.
«Յուրայինների մոտ», 1946 թ.
«Առանց միջնակների»Դրամաներ

«Ճանապարհ», 1945 թ.
«Լիպովանսկի ջրաղացը», 1951 թ.
«Ստուբլենի լորիները», 1960 թ.Գրել է նաև երգիծական ու մանկական ստեղծագործություններ։


== Ֆիլմեր ==
«Տնօրենի աղջիկը» (1973 թ.)
«Опак човек» (1973 թ.)
«Գործարանին հարակից գյուղը» (1969 թ.)
«Սեդմակ ընտանիքի գաղտնի ընթրիքը» (1957 թ.)
«Стубленските липи» (1960 թ.)
«Անհանգիստ ճանապարհ» (1955 թ.)


== Ծանոթագրություններ ==


== Արտաքին հղումներ ==
Лиана надживя Стоян Ц. Даскалов с 28 години
Марин Ботунски, „Голямата къща“ на епика“, в. „Зов за истина“, 4 октомври 2009
Ամստերդամի պատմության թանգարան

Ամստերդամի պատմության թանգարան (հոլ.՝ Amsterdams Historisch Museum) կամ Ամստերդամի թանգարան (հոլ.՝ Amsterdam Museum), գտնվում է Նիդերլանդների համանուն քաղաքում՝ Կալվերստրատ 92 հասցեում։


== Պատմություն ==
Բացվել է 1926 թվականին Ամստերդամի կախովի պալատում, 15-րդ դարի շինություն է, տեղակայված է Նյումկարտ[en] հրապարակում։ 1975 թվականից զբաղեցնում է նախկին ապաստարանի շինությունը, որը կառուցվել է 1580 թվականին։ Այն ընդարձակվել է ճարտարապետներ Հենդրիկ դե Կեյզերի և նրա որդի Պիտեր դե Կեյզերի[en] կողմից։ 1634 թվականին կառույցը վերակառուցել է նկարիչ և ճարտարապետ Յակոբ վան Կամպենը։ Ապաստարանը շինության մեջ տեղակայվել է մինչև 1960 թվականը։


== Ցուցադրություն ==
Թանգարանի ցուցադրության մեջ մտնում են Ամստերդամի պատմության հետ կապված տարբեր առարկաներ՝ սկսած միջին դարերից մինչև մեր ժամանակները։ Թանգարանի հավաքածուն ներառում է մոտավորապես 80 000 արվեստի նմուշ՝ նկարներ, քանդակներ, փորագրություններ, այնպիսի հեղինակների նկարներ, ինչպիսիք են՝ Ռեմբրանդ, Յորդան Բրակենսիկ[en], Անտոնիսզ Կորնելիս[en], Ալբերտ Յանսզ Վինկենբրինկ[en], Ադրիան վան Նիուլանդտ[en], Գեորգ Հենդրիկ Բրեյտներ։ Թանգարանում ներկայացված են նաև գրքեր, կահույք, տեքստիլ արտադրանքներ, ապակուց և կերամիկայից պատրաստված առարկաներ, մեդալներ, արհեստագործական արտադրանքներ և կենցաղային առարկաներ, որոնք ցուցադրում են քաղաքի կյանքի պատմությունը։ Թանգարանը պահպանում է նաև հնագիտական նմուշներ, որոնք հայտնաբերվել են Ամստերդամի հնագիտական ծառայության կողմից։ Ցուցադրության բոլոր առարկաների տվյալները աստիճանաբար թվայնացվում են։
2010 թվականին թանգարանը իր վեբ էջում ազատ մուտքի հնարավորություն տվեց իր հավաքածուիի հիմնական մասի համար։
Ամստերդամի պատմության թանգարանը համարվում է եվրոպական թանգարանների հավաքածուների թվայնացման ծրագրի գործընկերներից մեկը։


== Տես նաև ==
Ամստերդամի էթնոգրաֆիկական թանգարան


== Ծանոթագրություններ ==


== Արտաքին հղումներ ==
Ամստերդամի պատմության թանգարանի պաշտոնական կայք
Լիգնին

Լիգնին (լատ. Lignum—ծառ, փայտահյութ), բնական պոլիմերային միացություն բնափայտի մեջ։ Դեղնա-դարչնավուն, ամորֆ, ջրում և օրգանական լուծիչներում չլուծվող նյութ է։ Ներկվում է հիմնային ներկերով։ Կառուցվածքը ճշգրիտ չի պարզված, միայն հայտնի է, որ կազմված է արոմատիկ սպիրտների պոլիմերացման արգասիքներից, որի հիմնական մոնոմերը կոնիֆերիլսպիրտն է.
CH=CH—CH2OH OCH3 I OH
Տալիս է ֆենոլներին բնորոշ գունավորման ռեակցիաներ։ Լիգնինի կենսասինթեզը չի ուսումնասիրված։ Նրա ստացումը իրականացվում է հետևյալ հիմնական փուլերով. շիկիմաթթու-> ֆենիլալանին-> դարչնաթթու-> ֆերիլաթթու-> կոնիֆերիլ-> սպիրտ-> ։ Արդյունաբերության մեջ ստացվում է որպես թաղանթանյութի արտադրության թափոն (սուլֆատային Լիգնին, լիգնինսուլֆոնաթթու) և բուսական նյութերի հիդրոլիզի արդյունք (հիդրոլիզային Լիգնին)։ Զանազան ֆունկցիոնալ խմբերի առկայության շնորհիվ Լիգնինը ենթարկվում է բազմաթիվ քիմիական փոխարկումների՝ հիդրման, հալոգենացման, նիտրացման, օքսիդացման և այլն։ Հիմքերի հետ հալելիս տալիս է պիրոկատեխին, պիրոկատեխաթթու, օքսիդացնելիս՝ վանիլին։ Լ. արժեքավոր քիմ. հումք է, սակայն դեռևս լայն կիրառություն չի գտել։ Կիրառվում է պլաստմասսաների արտադրության մեջ՝ որպես լցոն, խեժերի, ցեմենտի և ճանապարհաշինարարության
բետոնի մեջ՝ որպես հավելում, ծակոտկեն կղմինդրի արտադրության մեջ, խեցեգործական իրերի ձևավորման ժամանակ, կաշվի դաբաղման պրոցեսում ևս։ Լիգնինից ստանում են վանիլին, վանիլինաթթու, պիրոկատեխալդեհիդ, պիրոկատեխաթթու, պիրոկատեխին և արժեքավոր այլ նյութեր։ Բժշկության մեջ Լիգնին կամ փայտե բամբակ անվանում են վիրակապման համար կիրառվող նուրբ ծալքավորված թերթերը, որոնք ստացվում են փշատերև ծառերի բնափայտից մեխանիկական և քիմիական մշակման միջոցով։


== Ծանոթագրություններ ==
Ջիմիթ

Ջիմիթ (վրաց.՝ ჯიმითი), գյուղ Վրաստանում։ Գտնվում է Կախեթի մարզի Գուրջաանի շրջանում։


== Դիրք ==
Գյուղը գտնվում է ծովի մակարդակից 740 մետր բարձրության վրա։ Շրջկենտրոն Գուրջաանից հեռու է 38 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1205 մարդ, մեծամասնությունը՝ վրացիներ 99,8%։


== Ծանոթագրություններ ==
Լյուկ Շտեյն

Լյուկ Շտեյն (անգլ.՝ Luke Steyn, հունիսի 7, 1993(1993-06-07), Հարարե, Զիմբաբվե), Զիմբաբվեն ներկայացնող լեռնադահուկորդ, 2014 թվականի Օլիմպիական խաղերի մասնակից։ Զիմբաբվեի պատմության մեջ առաջին մարզիկը, որ մասնակցել է ձմեռային օլիմպիական խաղերին։


== Կենսագրություն ==
Սոչիի Օլիմպիական խաղերում Լյուկ Շտեյնը ներկայացնում էր Զիմբաբվեն․ նա այս երկրի առաջին և առայժմ միակ մարզիկն է ձմեռային օլիմպիական խաղերի անցկացման ողջ ընթացքում։ Այդ պատճառով խաղերի բացման արարողության ժամանակ հենց նա էր տանում իր երկրի դրոշը։
Երեք տարեկանում Լյուկը ծնողների հետ լքել է Զիմբաբվեն և ապրել Շվեյցարիայում, Ֆրանսիայում, Մեծ Բրիտանիայում, իսկ այժմ տեղափոխվել է ԱՄՆ, որտեղ սովորում է Կոլորադոյի համալսարանում։ 
Օլիմպիական խաղեր կատարած իր այցի մասին Լյուկն ասել է․

Խաղերի մարզական ծրագրում Շտեյնը մրցել է ոլորավայրէջք և հսկա ոլորավայրէջք մրցաձևերում։ Ելույթը դժվար է հաջողված անվանել. հսկա ոլորավայրէջքում նա զբաղեցրել է 57-րդ տեղը՝ 3 րոպե 6,55 վայրկյան ընդհանուր ժամանակով, իսկ ոլորավայրէջքը Լյուկն առհասարակ չի ավարտել։ Այնուամենայնիվ, այդ խաղերին հայտնվելու հենց փաստով նա ինքն իրեն գրել է Զիմբաբվեի պատմության մեջ, որտեղ ձյուն չի տեղացել ավելի քան 50 տարի։


== Ծանոթագրություններ ==
Մարշմելլո

Մարշմելլո (անգլ.՝ Marshmello, մայիսի 19, 1992(1992-05-19), Ֆիլադելֆիա, Փենսիլվանիա, ԱՄՆ), (իսկական անունը՝ Քրիստոֆեր Կոմստոք (անգլ.՝ Christopher Comstock)), երաժիշտ, պրոդյուսեր և դիջեյ։ Նա հանդիսանում է էլեկտրոնային պարային պրոդյուսեր և միջազգային ճանաչում Ջեք Ու և Զեդ-ի ռեմիքսային երգերի համար։


== Կարիերայի սկիզբ ==
Մարշմելլոյի ինքնությունն անհայտ է մնում, թեև ենթադրվում է, որ նա ամերիկացի ԴՋ Քրիս Քոմսթոքն է, նաև հայտնի է որպես Դոթքոմ, քանի որ դրանք 2-ն էլ հաստատում են, որ ունեն միևնույն անունը, ծննդյան օրը, դաջվածքները, ինչպես նաև երաժշտական ոճերը։ 
Նրա երաժշտական ոճը ներառում է սինթեզատոր և բասերով-ծանր էլեկտրոնային պարային երաժշտություն։ Ոգեշնչված լինելով այլ դիմակներով, դիջեյներով, ինչպիսիք են Դեդմու 5-ը  և  Դալֆ Փանքը,  Մարշմելլոն հագնում է դիմակ, որը փակում է ողջ դեմքը։ Չնայած իր անանունության, նրա կարիերան 2015 թվականին միջազգային ճանաչում ստացավ, երբ սկսեց բաց թողնել օնլայն ձևով՝ ներառյալ Զեդի «Գեղեցիկ հիմա»  և  Ջեք Ու-ի «Որտեղ ես հիմա» և այլ ռեմիքսներ, ինչպես նաև իր միակ սինգլը, որը կոչվում է «Միայնակ»։ Մաշմելլոն ներկայացել է Նյու Յորքի Փերի 94,  Փոմոնա,  Կալիֆորնիայի Մեռած Փառատոնի ծանր օրը   և  Մայամիի երաժշտական շաբաթը  մրցույթներին։
2016-թվականին Մարշմելլոն մի ժողովածու բաց թողեց, որը զբաղեցրեց ԱՄՆ-ի Բիլբորդ դանս «Էլեկտրոնիկ ալբոմ»-ի  5-րդ հորիզոնականը։
Այս ալբոմում տեղ է գտել հայտնի ռեպեր Օմար Լինքսի «Keep It Mello» սինգլը։


== Պատմություն ==
2015 թվական
2015 թվականի մարտի 3-ին  ներկայացրեց իր առաջին երգը «WaVeZ», որպես օրիգինալ միքս, Սաունդ Քլաուդ էջում։ Քանի որ նա շատ երգեր է թողարկել, նա սկսեց աջակցություն ստանալ հայտնի դի-ջէյներից ինչպիսին է Սքրիլեքսը, ով ուղարկեց իր «Գտիր ինձ» երգը՝ Սաունդ-Քլաուդ էջի համար։
2016 թվական
2016 թվականի հունվարի 8-ին Մարշմելլոն բաց թողեց իր դեբյուտային ալբոմը, պիտակելով իր իսկ Ջոյթայմ պիտակով։ Այն պարունակում էր 10 թրեք։ Այ-թունս էլեկտրոնային ալբոմում այն առաջին իսկ օրը հորիզոնական զբաղեցրեց։ 2016 թվականի հուլիսի 30-ին ալբոմը տասներկուերորդ տեզում էր։ Բիլբորդի Էլեկտրոնային պարերի ալբոմում այն զբաղեցրեց հինգերորդ հորիզոնականը։


== Ծանոթագրություններ ==